Trump promite tarife de 25% pentru Uniunea Europeană și susține că blocul a fost „format pentru a slăbi SUA”
Donald Trump a amenințat că va impune tarife de 25% asupra Uniunii Europene (UE), susținând că blocul de 27 de țări a fost „format pentru a slăbi Statele Unite”. „Am luat o decizie și o vom anunța foarte curând. (Taxa n.r.) va fi de 25%”, a transmis președintele american. UE a promis să răspundă „ferm și imediat” împotriva unor bariere comerciale „nejustificate”, semnalând că este pregătită să riposteze rapid în fața noilor tarife.